Norðurbraut 1,780 Höfn í Hornafirði 41.900.000 kr . Trausti fasteignasala kynnir í einkasölu eignina Norðurbraut 1 , 780 Höfn í Hornafirði , nánar tiltekið eign merkt 01 - 01 , fastanúmer 218-1090 ásamt öllu því sem eigninni fylgir , þar með talið tilheyrandi lóðaréttindi . Eignin Norðurbraut 1 er skráð sem hér segir hjá FMR : Eign 218-1090 , birt stærð 197.4 fm . Einbýlishús með fallegum garði og sólstofu á Hornafirði . Í forstofu eru flísar á gólfum og skápur . Eldhúsið var endurnýjað árið 1999 . Þar er dúkur á gólfi , hvít innrétting , keramikhellur og ofn í vinnuhæð . Vifta er innbyggð í innréttinguna . Við eldhúsið er þvottahús með epoxíð á gólfi og upp á miðja veggi . Vaskur og skápar eru í þvottahúsi ásamt þvottasnúrum . Úr þvottahúsi er hægt að ganga inn í flísalagt rými þar sem hurðar eru bæði inn í bílskúr og í sólstofu . Parket er á gangi og í holi / borðstofu . Góður skápur er innfelldur í vegg á ganginum . Þrjú svefnherbergi eru í húsinu , öll í góðri stærð . Áður voru fjögur herbergi en tekinn var niður veggur og búið til eitt herbergi úr tveimur . Dúkur er á gólfum svefnherbergja . Skápur er í hjónaherbergi og öðru svefnherbergjanna . Laus skápur er í þriðja herberginu og getur hann mögulega fylgt með í kaupunum . Baðherbergi er rúmgott með bæði sturtu og baðkari . Flísar eru á gólfi og upp á miðja veggi og hvít baðinnrétting . Í stofu er teppi á gólfi og útgengt er í sólstofuna úr stofunni . Ofnar í stofu eru samtengdir svo hægt er að hækka og lækka hitann á einum stað . Sólstofan snýr til vesturs og suðurs , flísar eru á gólfi og gler í veggjum og lofti . Rafmagnsofn er í sólstofunni og tvær hurðar út í garð , bæði til suðurs og vesturs . Í bílskúr er steypt gólf og geymsla í vesturendanum . Nýlegar hurðar eru á bílskúrnum . Möl er í innkeyrslu og fallegur garður er umhverfis húsið þar sem m.a. eru þvottasnúrur . Einangrun er neðan á loft í húsinu með frauðplasti og búið er að láta blása inn á loftið auk þess sem skipt var um gler í gluggum og lækkaði hitakostnaður verulega við það að sögn eigenda . Nánari upplýsingar veitir Jóna Benný Kristjánsdóttir lögmaður og löggiltur fasteignasali , í síma 869-8650 , tölvupóstur jona@trausti.is . Þinglýsingargjald af kaupsamningi , veðskuldabréfi , mögulegu veðleyfi o.fl. - kr. 2.500 af hverju skjali .